หุ้นไทยปิดช่วงเช้าดีดตัวขึ้น
หุ้นไทยปิดตลาดช่วงเช้า 688.72 จุด เพิ่มขึ้น 2.83จุด
10 ก.พ. 2553

หุ้นไทยปิดตลาดช่วงเช้า 688.72 จุด เพิ่มขึ้น 2.83จุด 
ภาวะตลาดหุ้นไทยปิดช่วงเช้า ฟื้นตัวทางเทคนิคตามตลาดหุ้นต่างประเทศโดยดัชดาวน์โจนส์ สหรัฐดีดกลับแต่ไม่มากเนื่องมาจากมีการประชุมเพื่อที่จะให้ความช่วยเหลือประเทศยุโรปที่มีปัญหา โดยดัชนีปรับตัวขึ้นสูงสุด 691 จุดและต่ำสุด 687 จุดโดยใกล้ปิดตลาดมีแรงเทขายทำกำไรออกมา ก่อนที่จะปิดช่วงเช้าที่ 688.72 จุด เพิ่มขึ้น 2.83 จุดหรือเพิ่มขึ้น 0.41%ด้วยมูลค่าซื้อขาย 5,485 ล้านบาท
สำหรับแนวโน้มดัชนีช่วงบ่าย นายอดิศักดิ์ คำมูล หัวหน้าส่วนงานวิจัยและวิเคราะห์กลยุทธ์ บริษัทหลักทรัพย์(บล.)เคจีไอ(ประเทศไทย)ให้ความเห็นว่า ต้องติดตามตลาดหุ้นยุโรปต่อเนื่องว่าจะฟื้นต่อหรือไม่โดยมีแนวรับแนวต้านระหว่าง 683 จุด-693 จุด หากหุ้นยุโรปฟื้นต่อเนื่องจะส่งผลดีต่อหุ้นทั้งภูมิภาคเอเชียและหุ้นไทยโดยจะปรับตัวขึ้นไปถึงระดับแนวต้านที่ 693 จุดได้ แต่หากตอบสนองในทางลบจะทำให้ปรับตัวลงในระดับแนวราบที่ 683 จุด
ทั้งนี้แนวโน้มระยะยาวขึ้นอยู่กับว่าปัญหาที่เกิดขึ้นเป็นปัญหาระยะสั้นหรือยาว ซึ่งจะทราบผลในปลายสัปดาห์นี้หรือต้นสัปดาห์หน้า